Հանրապետության բոլոր դպրոցները 2013 թվականից կունենան համացանցից օգտվելու հնարավորություն։ Այս մասին հունվարի 11-ին լրագրողների հետ հանդիպման ժամանակ հայտնեց Կրթական տեխնոլոգիաների ազգային կենտրոնի տնօրեն Արտակ Պողոսյանը։ Նրա խոսքով` հանրապետության հեռավոր գյուղերի աշակերտները հնարավորություն կունենան օգտվել 2 մբ/վրկ արագությամբ ինտերնետից, իսկ Երևանում արագությունը կլինի մինչև 3 մբ/վրկ։